**Kulturna dediščina Savinjske v fotografiji**

V okviru Evropskega leta kulturne dediščine Informacijska točka Europe Direct Savinjska odpira akcijo zbiranja fotografij kulturne dediščine Savinjske. Na Facebook profilu [Infopentlja](https://www.facebook.com/Infopentlja/) bomo odprli nov foto album »Kulturna dediščina Savinjske v fotografiji«, kamor bomo tekom celega leta dodajali fotografije, ki zaznamujejo šege, navade, delo, praznovanja, kulinariko, oblačila, stavbe, skratka vse, kar avtorji sami vrednotite kot kulturno dediščino Savinjske. K sodelovanju ste vabljeni vsi, ki razpolagate s tovrstnimi fotografijami!

Na e-naslov [katja.kolenc@mc-celje.si](mailto:katja.kolenc@mc-celje.si) pošljite do 5 fotografij; vsaka mora imeti svojo zaporedno številko in pripis v naslednji obliki:

* št. fotografije – opis (največ 2 stavka, npr. kaj prikazuje fotografija, kraj/obdobje nastanka fotografije, če je znano)
* avtor oz. vir fotografije.

V kolikor razpolagate, kot fizična ali pravna oseba, z obsežno količino fotografij, naredite izbor največ petih po lastni presoji. Osnovno sporočilo fotografije naj bo kulturna dediščina Savinjske. Z oddajo fotografij potrjujete, da ste lastnik fotografije in se hkrati strinjate, da bodo le te objavljene na omenjenem profilu ter družbenih omrežjih Predstavništva EK v Sloveniji. Fotografije bomo zbirali od 12. 3. 2018 do 31. 10. 2018. Cilj akcije je izboljšati ozaveščenost o evropski zgodovini in vrednotah ter okrepiti občutek evropske identitete ter okrepiti identiteto našega lokalnega okolja, ki je tudi del evropskega prostora.

VABLJENI k sodelovanju še danes! :)

mag. Katja Kolenc

Sodelavka za projekte